Gir full gass for tidenes kjøpefest
I anbudskonkurransen skisserer politiet følgende behov for nye biler: Patruljebil, Liten: 400 biler. dag er Volkswagen Passat den valgte bilen. Patruljebil, Stor: 200 biler. I dag er Mercedes Vito den valgte bilen. Patruljebil, Ressurs: 80 biler. I dag brukes BMW X5. Hunderbil: 40 biler. I dag bygges hundebur inn i flere av bilmerkene politiet har avtale med. Transportkjøretøy: 20 biler. I dag brukes Mercedes Sprinter. Anslå totalverdi eksklusiv MVA: 900000000 NOK. Kilde: ANBUDSUTLYSNINGEN. Politidirektoratet har allerede utlyst anbudskonkurranse med åpningsfrist 19. mai. Totalkostnadene er stipulert til 900 millioner kroner uten moms. Heretter skal politiets patrulje- og transportkjøretøy standardiseres med krav til minimumsutstyr. Det betyr at lokale politimestre ikke lenger skal få lov til å utstyre «pynte» bilene etter eget forgodtbefinnende. Patruljebiler i tre forskjellige størrelser står for størsteparten av nyinvesteringene, men politiets tjenestemenn klan også i fremtiden glede seg med å kjøre rundt i 40 nye spesialbygde hundebiler.Magasinet Norsk Politi forteller at ansatte vil bli involvert i kjøpsprosessen med å testkjøre de aktuelle bilene – for deretter å si sin mening om hva politidirektør Odd Reidar Humlegård til syvende og sist vil falle ned på. I disse dager kartlegges etatens kjøretøybehov. – – Vi ser på hvilke oppgaver politiet skal utføre, standardiseringer og hva som kreves av utstyr og teknologi for å gjøre jobben på en smartere måte, forteller politiinspektør Henning Støren Fredriksen til Norsk Politi. Han leder Politidirektoratets prosjekt for kjøretøy.EN PATRULJEBIL SKAL SOM MINIMUM INNEHOLDE • • Brannslukningsapparat, trafikkvest, sanitetsutstyr, personlig verneutstyr, plastskjold, ballistisk skjold, døråpner, spikermatte, kikkert, lykt, åstedsutstyr og våpen. • • Den vedtatte utstyrsløsningen bygger blant annet på innspill fra ulike brukergrupper og en spørreundersøkelse som 3681 av etatens ansatte besvarte, skriver Norsk Politi. Ifølge Fredriksen er listen med absolutte krav kraftig redusert siden forrige anbudsrunde for fem år siden. Han håper det betyr at flere tilbydere melder sin interesse. Noen absolutte krav ved utlysningene vil det være, en patruljebil må for eksempel ha automatgir, firehjulstrekk og et visst antall hestekrefter. Bil er et tema som engasjerer mange i politiet, det være seg både merke, modell og hvordan den utstyres. – Bilen er arbeidsplass for mange. Bilen er også et svært viktig verktøy for å få gjort jobben. Vi må derfor sørge for at bilene er best mulig egnet for å imøtekomme de oppgaver politiet er satt til å løse, sier Fredriksen.
Politiet trår på gassen og starter tidens kjøpefest: 740 nye politibiler til en pris på èn milliard kroner skal ut å rulle på norske veier de kommende fire årene. å rulle på norske veier de kommende fire årene.